Άδεια λειτουργίας Ανώνυμης Εταιρείας Επενδυτικής Διαμεσολάβησης (ΑΕΕΔ)
Αίτηση για τη χορήγηση ή τροποποίηση άδειας λειτουργίας ΑΕΕΔ.
Η αίτηση υποβάλλεται στην Επιτροπή Κεφαλαιαγοράς προσκομίζοντας τα προβλεπόμενα στη σχετική νομοθεσία ώστε να διαπιστωθεί η πλήρωση των αναφερομένων σε αυτή προϋποθέσεων. Στην περίπτωση που μετά την εξέταση των προσκομισθέντων δεν προκύψουν στοιχεία περί μη συμμόρφωσης με τα ανωτέρω, η Επιτροπή Κεφαλαιαγοράς αποφασίζει για τη χορήγηση στην εταιρία άδειας λειτουργίας επενδυτικής διαμεσολάβησης. Σε περίπτωση υποβολής της αίτησης μέσω e-mail, το σχετικό email είναι το info@cmc.gov.gr.
Κατάθεση από τον αιτούντα (δια ζώσης ή ταχυδρομικά)
Σε περίπτωση που η υποβολή της αίτησης επιλεχθεί να γίνει ψηφιακά, απαιτείται η κατοχή κωδικών για είσοδο σε λογισμικό.
Η διαδικασία αφορά στην έκδοση άδειας λειτουργίας Ανώνυμης Εταιρίας Επενδυτικής Διαμεσολάβισης (ΑΕΕΔ) και απευθύνεται σε νομικά πρόσωπα και φυσικά πρόσωπα.
Σύμφωνα με την παράγραφο 1 του άρθρου 2 του νόμου 4514/2018 η υπό αδειοδότηση Α.Ε.Ε.Δ. καταβάλλει τέλος χιλίων (1.000) ευρώ για την εξέταση αίτησης για χορήγηση άδειας λειτουργίας σύμφωνα με τις διατάξεις του άρθρου 87 του ν. 4514/2018, το οποίο προσαυξάνεται κατά δύο χιλιάδες (2.000) ευρώ ανά επενδυτική υπηρεσία και δραστηριότητα του τμήματος Α του παραρτήματος Ι και κατά πεντακόσια (500) ευρώ ανά χρηματοπιστωτικό μέσο του τμήματος Γ του παραρτήματος Ι του ιδίου νόμου. Σημειώνεται ότι σύμφωνα με την παράγραφο 6 του ίδιου άρθρου η Α.Ε.Ε.Δ. καταβάλλει εισφορά τριακοσίων πενήντα (350) ευρώ κατά το μήνα Αύγουστο κάθε έτους, εφόσον διαθέτει άδεια λειτουργίας κατά την 30η Ιουνίου του ίδιου έτους.
Έντυπο 01 Αίτηση για τη χορήγηση ή τροποποίηση άδειας λειτουργίας ΑΕΠΕΥ
Έντυπο 02 Ερωτηματολόγιο για τα μέλη Δ.Σ και τα πρόσωπα που πραγματικά διευθύνουν τις δραστηριότητες της υπό αδειοδότηση εταιρείας.
Έντυπο 03 Κατάλογος των Μελών του διοικητικού οργάνου
Έντυπο 05 Ερωτηματολόγιο για φυσικό πρόσωπο που προτίθεται να αποκτήσει ειδική συμμετοχή.
Έντυπο 06 Ερωτηματολόγιο για νομικό πρόσωπο που προτίθεται να αποκτήσει ειδική συμμετοχή
Το έντυπο 01 που αφορά τις ΑΕΠΕΥ συμπληρώνεται από τον υπεύθυνο φακέλου της υπό αδειοδότηση εταιρείας επενδυτικής διαμεσολάβησης, κατάλληλα προσαρμοσμένο ως προς τα στοιχεία που αφορούν τις ΑΕΕΔ.
Το έντυπο 02 που συμπληρώνεται από τα μέλη του Διοικητικού οργάνου της υπό αδειοδότηση ΑΕΠΕΥ συμπληρώνεται, αναλογικά, από τα μέλη του Διοικητικού οργάνου της υπό αδειοδότηση εταιρείας επενδυτικής διαμεσολάβησης.
Το έντυπο 03 το οποίο συμπληρώνεται από τον υπεύθυνο φακέλου της υπό αδειοδότηση ΑΕΠΕΥ συμπληρώνεται, αναλογικά,. από τον υπεύθυνο φακέλου της υπό αδειοδότηση εταιρείας επενδυτικής διαμεσολάβησης, με τα στοιχεία των μελών του Διοικητικού οργάνου της ΑΕΕΔ.
Το έντυπο 05 το οποίο συμπληρώνεται από τα φυσικά πρόσωπα που προτίθενται να αποκτήσουν ειδική συμμετοχή σε ΑΕΠΕΥ, συμπληρώνεται, αναλογικά, από τα φυσικά πρόσωπα που προτίθενται να αποκτήσουν ειδική συμμετοχή στην υπό αδειοδότηση εταιρεία επενδυτικής διαμεσολάβησης.
Το έντυπο 06 το οποίο συμπληρώνεται από τα νομικά πρόσωπα που προτίθενται να αποκτήσουν ειδική συμμετοχή σε ΑΕΠΕΥ, συμπληρώνεται, αναλογικά, από τα νομικά πρόσωπα που προτίθενται να αποκτήσουν ειδική συμμετοχή στην υπό αδειοδότηση εταιρεία επενδυτικής διαμεσολάβησης.
Παροχή άδειας λειτουργίας σε Ανώνυμη Εταιρία Επενδυτικής Διαμεσολάβισης
Στον ιστοχώρο της Επιτροπής Κεφαλαιαγοράς αναρτάται κατάλογος με τις αδειοδοτημένες ΑΕΕΔ. (Αρμοδιότητες/Εποπτεία Φορέων Κεφαλαιαγοράς/Φορείς/Πάροχοι Επενδυτικών Υπηρεσιών/Α.Ε.Ε.Δ. (Κατάλογος)
Στον Κανονισμό αναφέρονται οι πληροφορίες και οι απαιτήσεις για την αδειοδότηση επιχείρησης επενδύσεων και, αναλογικά, για την αδειοδότηση ΑΕΕΔ όπως π.χ. γενικές πληροφορίες σχετικά με τα κεφάλαια, τους μετόχους, το Διοικητικό Συμβούλιο και τα πρόσωπα που διευθύνουν την επιχείρηση, την οργάνωση της επιχείρησης και χρηματοοικονομικές πληροφορίες.
Στον νόμο ενσωματώνονται τα ορισθέντα στην Οδηγία 2014/65/ΕΕ του Ευρωπαϊκού Κοινοβουλίου και θεσπίζονται οι όροι και οι διαδικασίες χορήγησης άδειας λειτουργίας ΑΕΠΕΥ. Σύμφωνα με την παράγραφο 7 (α) του άρθου 87 του νόμου:Στις ΑΕΕΔ εφαρμόζονται: α) όσον αφορά τους όρους και τις διαδικασίες αδειοδότησης και εποπτείας, οι παράγραφοι 1 και 3 του άρθρου 5, τα άρθρα 7 έως 10 και τα άρθρα 21, 22 και 23 του παρόντος νόμου. Εξ αυτών, η υποχρέωση του δεύτερου εδαφίου της παραγράφου 6 του άρθρου 9 για το πιστοποιητικό καταλληλόλητας περί υποχρέωσης πιστοποίησης, ισχύει στις ΑΕΕΔ μόνο για ένα πρόσωπο που πραγματικά διευθύνει τις δραστηριότητες της εταιρείας.
Ο Κανονισμός περιλαμβάνει τα υποδείγματα: « Έντυπο αίτησης για χορήγηση άδειας λειτουργίας ως επιχείρηση επενδύσεων» και «Κατάλογος μελών διοικητικού οργάνου» και εφαρμόζεται και για την υποβολή αίτησης αδειοδότησης ΑΕΕΔ.
Αφορά τις οργανωτικές απαιτήσεις και τους όρους λειτουργίας των επιχειρήσεων επενδύσεων και ως προς τις υπηρεσίες και τα μέσα που τις αφορούν και τις ΑΕΕΔ.
Κατευθυντήριες Γραμμές σχετικά με την αξιολόγηση της καταλληλότητας των μελών του διοικητικού οργάνου και των προσώπων που κατέχουν καίριες θέσεις.
Διαδικασίες με σκοπό την πρόληψη και τον εντοπισμό πράξεων κατάχρησης της αγοράς.
Διαμόρφωση των πόρων της Επιτροπής Κεφαλαιαγοράς.
Αίτηση θεραπείας ή ιεραρχική προσφυγή κατά το άρθρο 24 του ν. 2690/1999. Ο ενδιαφερόμενος μπορεί να ζητήσει, είτε από τη διοικητική αρχή, η οποία εξέδωσε την πράξη, την ανάκληση ή την τροποποίησή της (αίτηση θεραπείας), είτε από την αρχή η οποία προΐσταται εκείνης που εξέδωσε την πράξη, την ακύρωσή της (ιεραρχική προσφυγή). Η διοικητική αρχή στην οποία υποβάλλεται η σχετική αίτηση οφείλει να γνωστοποιήσει στον ενδιαφερόμενο την απόφασή της για την αίτηση αυτή, το αργότερο μέσα σε τριάντα (30) ημέρες, εκτός εάν από ειδικές διατάξεις προβλέπεται διαφορετική προθεσμία.
Πραγματοποιείται αρχική επισκόπηση των υποβληθέντων στοιχείων και πληροφοριών όσον αφορά, αρχικά, την πληρότητα.
Ενδεχόμενη σύνταξη επιστολής προς την υπό αδειοδότηση εταιρεία για υποβολή συμπληρωματικών στοιχείων (σε περίπτωση ελλείψεων)
Τα προσκομισθέντα στοιχεία εξετάζονται ως προς την πλήρωση των προϋποθέσεων χορήγησης άδειας που ορίζονται στο κανονιστικό πλαίσιο.
Η Διεύθυνση συντάσσει εισήγηση προς το ΔΣ της ΕΚ.
Το Δ.Σ. αποφασίζει για τη χορήγηση ή μη της άδειας λειτουργίας της ΑΕΕΔ.
Σύνταξη επιστολής με την οποία η αιτούσα ενημερώνεται για την απόφαση του ΔΣ της Επιτροπής Κεφαλαιαγοράς.
Σε περίπτωση που το Δ.Σ. κρίνει ότι προκειμένου να λάβει απόφαση χρήζουν εξέτασης περαιτέρω στοιχεία, αναβάλλει τη λήψη απόφασης και δίνει συγκεκριμένες οδηγίες προς τη Διεύθυνση Φορέων για την πραγματοποίηση πρόσθετων ενεργειών.
Η Διεύθυνση Φορέων προβαίνει στις ενέργειες που υπέδειξε το ΔΣ.
Μετά την εξέταση των υποβληθέντων η Διεύθυνση συντάσσει νέα εισήγηση προς το ΔΣ της ΕΚ.
Το Δ.Σ. αποφασίζει για τη χορήγηση ή μη της άδειας λειτουργίας ΑΕΕΔ στην εταιρεία.
Συντάσσεται επιστολή με την οποία η εταιρεία ενημερώνεται για την απόφαση του ΔΣ
Μετά την λήψη απόφασης για αδειοδότηση της ΑΕΕΔ εκδίδεται δελτίο τύπου το οποίο αναρτάται στην ιστοσελίδα της ΕΚ.
Σύμφωνα με το άρθρο 3 του κατ εξουσιοδότηση Κανονισμού 2017/1945 "Εντός 10 εργάσιμων ημερών από την παραλαβή της αίτησης, η αρμόδια αρχή αποστέλλει στον αιτούντα απόδειξη της παραλαβής, καθώς και τα στοιχεία επικοινωνίας του σημείου επαφής που έχει οριστεί, όπως αναφέρεται στο άρθρο 1."
Προϋπόθεση αποτελεί ο έλεγχος καταβολής των προβλεπόμενων πόρων υπέρ της Επιτροπής Κεφαλαιαγοράς.
Τα βήματα 4 και 5 μπορεί να επαναληφθούν εάν από τον έλεγχο προκύψει ότι δεν πληρούνται επαρκώς τα προβλεπόμενα.
Η εισήγηση προσυπογράφεται από τον Γενικό Διευθυντή.
Το χρονικό διάστημα αφορά τόσο το διάστημα που απαιτείται για να τεθεί η εισήγηση στα θέματα ημερησίας διάταξης του ΔΣ της Επιτροπής Κεφαλαιαγοράς όσο και το χρόνο που απαιτείται για να καθαρογραφεί η απόφαση του ΔΣ
Το χρονικό διάστημα αφορά τόσο το διάστημα που απαιτείται για να τεθεί η εισήγηση στα θέματα ημερησίας διάταξης του ΔΣ της Επιτροπής Κεφαλαιαγοράς όσο και το χρόνο που απαιτείται για να καθαρογραφεί η απόφαση του ΔΣ ή να συνταχθεί και γνωστοποιηθεί το πρακτικό του ΔΣ στην Διεύθυνση.
Το χρονικό διάστημα αφορά τόσο το διάστημα που απαιτείται για την πραγματοποίηση των ενεργειών σύμφωνα με όσα υπέδειξε το ΔΣ αλλά και το χρόνο που απαιτείται για να εξεταστούν τυχόν νέα στοιχεία που υποβάλλονται από την υπό αδειοδότηση εταιρεία.
Παραλαβή της αίτησης και δικαιολογητικών δια ζώσης
Παραλαβή της αίτησης και των δικαιολογητικών μέσω e-mail
Παραλαβή της αίτησης και δικαιολογητικών δια ζώσης ψηφιακά
Αποστολή επιστολής προς την αιτούσα εταιρεία βεβαιώνοντας την παραλαβή της αίτησης
Επιστολή προς την υπό αδειοδότηση εταιρεία
Αναβολή της λήψης απόφασης με οδηγίες προς την αρμόδια Διεύθυνση για πρόσθετες ενέργειες.